รัฐมนตรีว่าการกระทรวงมหาดไทย เตรียมวิดีโอคอนเฟอเรนซ์ ผู้ว่าราชการจังหวัดทั่วประเทศวันพรุ่งนี้ รับมือผ่อนปรนระยะที่ 3
รัฐมนตรีว่าการกระทรวงมหาดไทย เตรียมวิดีโอคอนเฟอเรนซ์ ผู้ว่าราชการจังหวัดทั่วประเทศวันพรุ่งนี้ รับมือผ่อนปรนระยะที่ 3พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ในวันพรุ่งนี้ 31 พฤษภาคม 2563  กระทรวงมหาดไทย เตรียมประชุมวิดีโอคอนเฟอเรนซ์ เพื่อซักซ้อมแนวทางปฎิบัติตามมาตรการป้องกันการแพร่เชื้อไวรัสโคโรนา 2019 ให้เป็นไปในทิศทางเดียวกัน โดยเฉพาะประเด็นที่มีการผ่อนปรนข้อกำหนด เรื่องการเดินทางข้ามจังหวัด แต่ทั้งนี้จังหวัดต่างๆ ยังคงจุดตรวจ เพื่อคัดกรองโรคไว้ โดยแนวทางการปฎิบัติต่างๆ ในการผ่อนปรน ระยะที่ 3 ยังคงเน้นแนวทางเดิมที่ปฎิบัติมา โดยเฉพาะมาตรการสวมหน้ากากอนามัย เว้นระยะห่าง ล้างมือบ่อยๆ หรือ การ์ดด้านสาธารณสุขต้องไม่ตกพลเอก อนุพงษ์ ย้ำว่าการผ่อนปรนกระยะที่ 3 ก็เพื่อที่จะให้ประชาชนประกอบอาชีพได้ตามปกติ แต่เป็นวิถีปกติแบบใหม่ หรือ New Normal แต่ทุกอย่างต้องปฎิบัติตามมาตรการด้านสาธารณสุขอย่างเคร่งครัด ถ้ามีการแพร่ระบาด ก็สามารถแก้ปัญหาได้ทันถ่วงที เป็นการเตรียมตัวในอนาคตหากมีการเปิดประเทศและมีนักท่องเที่ยวเดินทางเข้ามาก็ต้องปฎิบัติตามแนวทางนี้ เป็นการซักซ้อมไว้ก่อน ถ้าทุกคนร่วมมือ เชื่อมั่นว่าจะรับมือได้ ไม่ต้องกลับไปตรึงมาตรการเข้มเหมือนเดิม ประเทศก็เดินหน้าสู่การฟื้นฟูเศรษฐกิจต่อไป